 "ఆ పిల్ల ఎలాంటిదో తెలియకముందు అన్నాను. ఇప్పుడు నా తప్పును దిద్దుకొంటున్నాను. మీక్కూడా ఆ పిల్లమీద ఏదైనా దురభిప్రాయం వుంటే చెరిపేసుకోండి. పృద్వీని సన్మార్గంలోకి త్రిప్పగల శక్తి ఆ పిల్లకి వుంది. వాడిని దిద్దే అవకాశం మనం ఆ పిల్లకి యిద్దాం."

 "ఈ సారికి అత్తగారి సిఫార్స్ ను కాదనలేక నిన్ను పోలీసులకి హాండోవర్ చేయలేదు. మరోసారి తోక ఝాడించావా, ఆ తోక కత్తిరించడమేకాదు, కొడుకు పెళ్లానివని కూడా చూడకుండా నిన్నేం చేస్తానో నాకే తెలియదు!" విశిష్ట ముఖంలోకి గుర్రుగా చూసి చరచరా వెళ్లిపోయాడు మాధవరావు. 

 "కొడుకు పెళ్లానివని కూడా చూడకుండా నిన్నేం చేస్తానో - అంటే ఆయన మనసులో ఉద్దేశ్యం ఏమిటో అర్దమైందా అత్తయ్యా?"

 "ఇలాగే అబద్దాలు అల్లి నిన్నింకా సతాయిస్తారు కాబోలు!"

 "కాదులే, అత్తయ్యా! ఆయన మనసులో మీ ఊహకు అందనిదే వుంది."

 "ఏముందని నీ అభిప్రాయం?"

 "కొడుకును సంసారానికి పనికిరాకుండా చేశానన్న కోపంతోపాటు ఆయనకి నా యవ్వనంమీద కూడా కన్ను పడింది. 'రాత్రి గడియతీసి వుంచు. నీ మద మణుస్తాను' అన్నారు. ఆయన చెప్పినట్లు నేను చేయలేదని కోపం. ఇలా నన్నల్లరిపెట్టి లొంగదీసుకోవాలని చూస్తున్నారు."

 "రామ! రామ!"ఆమె గాబరాగా చెంపలు తట్టుకొంది. "ఆయన మంచివాడు కాకపోవచ్చునేమోగాని, మరీ వావివరసలు చూడని మనిషని నేనుకోవడంలేదు. నువ్వు చెప్పింది నేను నమ్మలేకపోతున్నాను."

 "నేనబద్దం చెబుతున్నాననుకొంటానురా?నా మాట నమ్మండి. కావాలంటే రాత్రికి కొంచెం మెలుకువగా వుండి ఆయన్ని కనిపెట్టి చూడండి. నిజం మీకే తెలుస్తుంది."

 ఆమె తల ఊపిందేగాని కోడలి మాట నమ్మినట్టుగా లేదు. 

  * * * * *
 
 "ఇందాకా ఈ గదిలోకి ఎవరు వచ్చారు? బీరువా ఎవరు తెరిచారు? డబ్బు పోయింది. నిన్ననే బ్యాంక్ నుండి తెచ్చి పెట్టాను" ఇంట్లో దుమారం రేపుతున్నట్టుగా అరవసాగాడు మాధవరావు. 

 "ఎందుకు అరుస్తారు? డబ్బు ఇందాకానేనే తీశాను" అంటూ నోట్లకట్టలతో వచ్చింది కాంతం. 

 "నువ్వా? నువ్వెందుకు తీశావు?"

 "అయ్యో! డబ్బుతో పని ఎవరికుండదు? కోడలికి పెళ్లిలో చీరలేవీ తీసుకోలేదు. ఈరోజు బజారుక తీసుకెళ్లి రెండు మూడు పట్టుచీరలిప్పిద్దామని నేనే తీశాను. ఈ డబ్బుతో మీకు అవసరముందా? కోడలికి పట్టుచీర లిప్పించనా?"

 "కోడలు! కోడలు! కోడలు! కోడలిమీద ప్రేమ పొంగిపొరలు తుందేం?" మాధవరావు చిటపటలాడుతూ డబ్బు లాక్కున్నట్టుగా తీసుకున్నాడు. ఈ నోట్లకట్ట రెండు గంటలక్రితం పనిపిల్లతో విశిష్ట గదిలో పడక క్రింద పెట్టించాడు. 

 మూడో కంటికి తెలియని ఆ నోట్లకట్ట కాంతం చేతిలోకి ఎలా వచ్చింది?పని పిల్ల కాంతానికి చెప్పేసిందా తన ప్లాను? నోట్లకట్ట విశిష్ట గదిలో పెట్టడానికి దానికి వందరూపాలు లంచమిచ్చాడే!ఏం జరిగిందో తెలియక జుట్టు పీక్కున్నాడు మాధవరావు. 

 గంట తరువాత గది వూడ్వడానికి వచ్చింది పనిపిల్ల. 

 "నోట్లకట్ట విశిష్ట గదిలో పెట్టమంటే ఏం చేశావే?"

 "మీరు చెప్పినట్టే చేశానండయ్యగారూ! కోడలమ్మ గదిలసో పడక క్రింద పెట్టొచ్చాను."

 "పడక క్రింద పెట్టింది పెద్దమ్మ చేతిలోకి ఎలా వచ్చిందే?"

 "సత్యప్రమాణంగా ఆ నోట్లకట్ట కోడలమ్మ పడక క్రిందే పెట్టాను అయ్యగారూ!"

 "నువ్వు పెడుతున్నప్పుడు విశిష్ట ఎక్కడుంది?"

 "బాత్ రూమ్ లో స్నానం చేస్తోందయ్యగారూ!"

 పనిపిల్ల అమాయకురాలు దాని మాట నమ్మతగ్గదే!

 మరి పడక క్రింద నోట్లకట్ట కాంతం చేతికి ఎలావచ్చింది?

 ఎలా వచ్చిందో కాంతాన్ని అడిగితే చెబుతుంది. కాని అడగలేడు. దొంగకి తేలుకుట్టిన పరిస్థితి ఇది. 

 పనిపిల్ల అనుమానాస్పదంగా తన గదిలో తచ్చాడడం గమనించిన విశిష్ట బాత్ రూమ్ లోకి వెళ్లి తలుపు కన్నంలోంచి గమనించసాగింది. పని పిల్ల నోట్లకట్ట తన పడకక్రింద దాయడం చూసింది. అది అలా వెళ్లగానే నోట్లకట్ట తీసికెళ్ళి కాంతం చేతికిచ్చి చెప్పింది. 

 "మామగారు నా మీద దొంగతనం నేరం మోపి అల్లరిపెట్టడానికి ఈ పని చేశారు. కాస్సేపట్లో ఆయన డబ్బు పోయిందని అరుస్తారు. ఈ నోట్లకట్ట బీరువాలోంచి మీరే తీశానని చెప్పండి. అప్పుడు దొంగకి తేలు కుట్టినట్లవుతుంది ఆయనకు."

 కాంతం కోడలు చెప్పినట్లే చేసింది. 

 మాధవరావు మింగలేక, కక్కలేక గదిలోకి వెళ్లిపోయాడు. 

 ఎలా దాన్ని దెబ్బతీయడం?ఎలా దారికి తేవడం?

                       * * * *

 ఆ రోజు రాత్రి పదకొండు గంటలవుతోంది. 

 కాంతం గాఢనిద్రలో వున్నట్టుగా పడుకొంది. 

 మాధవరావు మెల్లిగా లేచి కోడలి గదివైపు సాగిపోయాడు. 

 కాంతం లేచి మెల్లిగా అనుసరించింది ఆన కంట పడకుండా. 

 ఆయన విశిష్ట గది తలుపు దగ్గరికి వచ్చి ఆగాడు. పరిసరాలు గమనిస్తున్నట్టుగా అటూ ఇటూ చూసి తలుపు తట్టాడు. లోపల గడియ వేసి నట్టుగా గమనిస్తూనే పళ్లు పటపట కొరికాడు.
 "aa pilla elantido teliyakamundu annaanu. ippudu naa tappunu diddukontunnanu. meekkuda aa pillameeda edaina durabhipraayam vunte cheripesukondi. prudveeni sanmaargamloki trippagala sakti aa pillaki vundi. vaadini didde avakaasam manam aa pillaki yiddam."

 "ee saariki attagaari sifars nu kaadanaleka ninnu polisulaki handover cheyaledu. marosari thoka jhadinchava, aa thoka kattirinchadamekadu, koduku pellaanivani kuudaa chudakunda ninnem chestano naake teliyadu!" visishta mukhamloki gurrugaa chusi charachara vellipoyaadu madhavarao. 

 "koduku pellaanivani kuudaa chudakunda ninnem chestano - ante aayana manasulo uddesyam emito ardamaindaa attayya?"

 "ilaage abaddaalu alli ninninka sataayistaaru kaabolu!"

 "kaadule, attayya! aayana manasulo mee oohaku andanide vundi."

 "emundani nee abhiprayam?"

 "kodukunu samsaaraaniki panikirakunda chesananna kopantopatu aayanaki naa yavvanammeeda kuudaa kannu padindi. 'raatri gadiyateesi vunchu. nee mada manustaanu' annaru. aayana cheppinatlu nenu cheyaledani kopam. ilaa nannallaripetti longadeesukovaalani chustunnaru."

 "raama! raama!"aame gabaraga chempalu tattukondi. "aayana manchivaadu kakapovachunemogonaa, mari vaavivarasalu chudani manissini nenukovadamledu. nuvvu cheppindi nenu nammalekapotunnanu."

 "nenabaddam chebutunnananukontana?naa maata nammandi. kavalante raatriki konchem melukuvagaa vundi aayanni kanipetti chudandi. nijam meeke telustundi."

 aame tala oopindegaani kodali maata namminattugaa ledu. 

  * * * * *
 
 "indaka ee gadiloki evaru vachaaru? beeruva evaru terichaaru? dabbu poyindi. ninnane bank nundi tecchi pettaanu" intlo dumaram reputunnattugaa aravasaagaadu madhavarao. 

 "enduku arustaaru? dabbu indaakaanene teesaanu" antuu notlakattalatho vachindi kaantam. 

 "nuvwa? nuvvenduku teesaavu?"

 "ayyo! dabbutho pani evarikundadu? kodaliki pellilo cheeralevee teesukoledu. eeroju bajaruka teesukelli rendu moodu pattucheeralippiddaama nene teesaanu. ee dabbutho meeku avasaramundaa? kodaliki pattuchiira lippinchanaa?"

 "kodalu! kodalu! kodalu! kodalimeeda prema pongiporalu tundem?" madhavarao chitapatalaadutuu dabbu lakkunnattuga teesukunnadu. ee notlakatta rendu gantalakritam panipillatho visishta gadilo padaka krinda pettinchaadu. 

 moodo kantiki teliyani aa notlakatta kaantam chetiloki ela vachindi?pani pilla kaantaaniki cheppesinda tana plaanu? notlakatta visishta gadilo pettadaaniki daaniki vandaroopaalu lanchamichaade!yem jarigindo teliyaka juttu peekkunnadu madhavarao. 

 ganta taruvaata gadi voodvadaaniki vachindi panipilla. 

 "notlakatta visishta gadilo pettamante yem cheshave?"

 "meeru cheppinatte chesaanandayyagaaruu! kodalamma gadilaso padaka krinda pettochaanu."

 "padaka krinda pettindi peddamma chetiloki ela vachinde?"

 "satyapramaanamgaa aa notlakatta kodalamma padaka krinde pettaanu ayyagaaruu!"

 "nuvvu pedutunnappudu visishta ekkadundi?"

 "bath room loo snaanam chestondayyagaaruu!"

 panipilla amayakuralu daani maata nammataggade!

 mari padaka krinda notlakatta kaantam chetiki elaavacchindi?

 ela vachindo kaantaanni adigithe chebutundi. kaani adagaledu. dongaki telukuttina paristhiti idhi. 

 panipilla anumaanaaspadamgaa tana gadilo tachaadadam gamaninchina visishta bath room loki velli talupu kannamlonchi gamaninchasaagindi. pani pilla notlakatta tana padakakrinda daayadam chusindi. adhi alaa vellagaane notlakatta teesikelli kaantam chetikichi cheppindi. 

 "maamagaaru naa meeda dongatanam neram mopi allaripettadaaniki ee pani chesaru. kassepatlo aayana dabbu poyindani arustaaru. ee notlakatta beeruvaalonchi meere teesaanani cheppandi. appudu dongaki teelu kuttinatlavutundi aayanaku."

 kaantam kodalu cheppinatle chesindi. 

 madhavarao mingaleka, kakkaleka gadiloki vellipoyaadu. 

 ela daanni debbateeyadam?ela daariki tevadam?

                       * * * *

 aa roju raatri padakondu gantalavutondi. 

 kaantam gaadanidralo vunnattugaa padukondi. 

 madhavarao melliga lechi kodali gadivaipu saagipoyaadu. 

 kaantam lechi melliga anusarinchindi aana kanta padakunda. 

 aayana visishta gadi talupu daggariki vachi aagaadu. parisaraalu gamanistunnattugaa atuu itoo chusi talupu tattaadu. lopala gadiya vesi nattugaa gamanistune pallu patapata korikadu.